Հոկտեմբերի 30-ին Գյումրու համայնքապետարանի թափուր աշխատատեղերի՝ համայնքապետարանի մշակույթի եւ երիտասարդության հարցերի բաժնի պետի եւ բաժնի պետի տեղակալի համար հայտարարված մրցույթում բաժնի պետի տեղակալի համար առաջադրված 4 մասնակիցներից մրցույթին մասնակցել են 3-ը, գրավոր եւ բանավոր փուլերից հետո ամնեաբարձր միավորներ հավաքած Էդգար Մարտիրոսյանը ճանաչվել է մրցույթի հաղթող: Մշակույթի եւ երիտասարդության հարցերի բաժնի պետի պաշտոնի համար հայտարարված մրցույթում գրավոր փուլը հաղթահարեց 4 թեկնածու: 2 փուլերի ավարտից հետո, ըստ հանձնաժողովի անդամների հայտարարության, Լիանա Գրիգորյանը եւ Լիլիթ Թովմասյանը հավաքել են հավասարաչափ՝ 22 միավոր բանավոր եւ 96 տոկոս՝ գրավոր փուլերի արդյուքնում: Եռօրյա ժամկետում, համաձայն օրենքի, հաղթած երկու թեկնածուներից մեկին կընտրի Գյումրի համայնքի ղեկավարը՝ ըստ համապատասխան չափորոշիչների: